Държавен вестник, бр. 11, 2012 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  11
5. Изисквания към материалната база
5.1. Учебен кабинет
Основното предназначение на учебния ка­
бинет е провеждането на обучение по теория 
на професията. Обзавеждането на учебния ка­
бинет включва: работно място на обучаващия 
и работни места за всеки обучаван (работна 
маса и стол), учебна дъска, мебели, екран 
за прожектиране, видеотехника, компютър с 
мултимедиен проектор и други технически 
средства за обучение. 
5.2. Обучение по практика
За обучението по практика обучаващата 
институция трябва да разполага със специали­
зирани работилници и ателиета, оборудвани и 
обзаведени с маси, плотове, поставки и стативи, 
подходящи инструменти, машини и съоръже­
ния (различни видове режещи, пробиващи и 
полиращи машини, ръчни и пневматични ин­
струменти и съоръжения), помощно оборудване 
и мерителни инструменти (прав ъгъл, линеал, 
нивелир, метър, ролетка, шаблони), задължи­
телни предпазни средства за преподавателя и за 
всеки обучаван (противопрашни маски, пред­
пазни ръкавици и очила, специално облекло), 
както и помощни съоръжения за товарене и 
транспортиране на готовите каменни изделия 
и скалнооблицовъчни материали (стоманени 
въжета, колани, подемни машини).
6. Изисквания към обучаващите 
Право да преподават по теория и по прак­
тика имат лица с образователно-квалифика­
ционна степен „магистър“ или „бакалавър“ по 
специалности от професионални направления 
„Архитектура, строителство и геодезия“, „Про­
учване, добив и обработка на полезни изкопае­
ми“, съответстващи на учебните предмети или 
на модулите от отрасловата и специфичната 
задължителна професионална подготовка.
Преподавателите по практика трябва да 
притежават свидетелство, доказващо квалифика­
цията им за художествена обработка на камък.
Препоръчително е на всеки три години обу­
чаващите да преминават курс за актуализиране 
на професионалните знания и умения.
691
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение и допълнение на Наредба 
№ 42 от 2001 г. за лицензиране на железопът­
ни предприятия за превоз на пътници и/или 
товари и на лицата, издаващи сертификат за 
безопасност (обн., ДВ, бр. 67 от 2001 г.; изм. и 
доп., бр. 14 от 2003 г., бр. 97 от 2005 г. и бр. 95 
от 2006 г.)
§ 1. В наименованието на наредбата ду­
мите „и на лицата, издаващи сертификат за 
безопасност“ се заличават.
§ 2. В чл. 1 се правят следните изменения:
1. Алинея 1 се изменя така:
„(1) С тази наредба се определят услови­
ята и редът за издаване и преразглеждане 
на лицензия за извършване на железопътни 
превози на пътници и/или товари.“
2. Алинея 2 се отменя.
3. Алинея 5 се отменя.
§ 3. В чл. 3 се правят следните изменения 
и допълнения:
1. В ал. 1 след думите „изисквания на“ се 
добавят „чл. 38 от“.
2. В ал. 2 думите „справка и/или“ се за­
личават.
§ 4. В чл. 5, ал. 2 се правят следните из­
менения и допълнения:
1. В т. 1 думите „данъчен номер и иденти­
фикационен код Булстат“ се заменят с „единен 
идентификационен код“. 
2. Точка 2 се изменя така:
„2. удостоверение от Агенцията по впис­
ванията“.
3. В т. 4, буква „а“ думите „невъзможност 
за представяне на годишния финансов отчет“ 
се заменят с „новосъздаден търговец“ и думите 
„заверен съответно от одитор или територи­
ална данъчна дирекция по месторегистрация“ 
се заличават.
4. В т. 8 думите „естеството и поддръжката 
на вагонния парк и др.“ се заменят с „лице­
то, отговорно за поддръжката на превозните 
средства, сертифицирано по чл. 46 ЗЖТ“.
§ 5. В чл. 6, ал. 1 след думата „копие“ се 
добавя запетая и думите „с изключение на 
тези по чл. 5, ал. 2, т. 7, буква „б“ и т. 11, 
които могат да бъдат представени в копие, 
заверено с надпис „Вярно с оригинала“ и с 
поставен подпис на лицето, което предста­
влява кандидата“.
§ 6. В чл. 7 се правят следните изменения:
1. В ал. 1 думите „2-месечен“ се заменят 
с „3-месечен“.
2. В ал. 2 думите „7-дневен“ се заменят с 
„10-дневен“.
3. В ал. 4 думите „тяхното подаване“ се 
заменят с „неговото пълно комплектоване“.
§ 7. В чл. 9а се правят следните изменения:
1. Алинея 1 се изменя така:
„(1) След получаване на лицензия пре­
возвачът представя документ за сключена 
застраховка за гражданската си отговорност 
спрямо пътниците, багажите, товарите, пощата 
и трети лица в съответствие с действащото 
законодателство или че е предприел еквива­
лентни мерки за финансово обезпечаване на 
размера на задължението си за застраховка.“
2. Алинея 2 се изменя така:
„(2) В срок до 7 работни дни от предста­
вяне на документа по ал. 1 изпълнителният 
директор на ИА „ЖА“ издава документ за 
финансово обезпечаване на гражданската 
отговорност по образец – приложение 1б.“